text: Så meget koster det at få passet børn
  06 januar 2014 kl. 07.29
  Haderslev er landets billigste kommune af passet børn i, men priserne er tårnhøje og belaster familiernes økonomi. Det viser en undersøgelse som Ugebrevet A4 har fået lavet. Se hvordan din kommune ligger her.
  En typisk familie med to børn i Haderslev skal afsætte 2.838 kroner hver måned for at dække udgifterne til børnepasning. Det kræver en indtjening på 5.076 kroner før skat. Billigere fås det ikke.
  Det viser en undersøgelse foretaget for Ugebrevet A4 af analyse- og forskningsinstituttet Bureau 2000.
  Udgifterne er beregnet ud fra, at man har et vuggestuebarn og et børnehavebarn med søskenderabat.
  Udover Haderslev hører også Vejen og Aabenraa til blandt landets billigste kommuner, hvad angår børnepasning.
  Dyrest i Syd- og Sønderjylland er til gengæld Fredericia, hvor en tilsvarende familie skal afsætte i alt 3.808 kroner. Altså ca. 1.000 kroner mere. Til sammenligning koster det 4.575 kroner i landets dyreste kommune Allerød.
  Hos Forældrenes Landsorganisation, FOLA, mener næstformand Dorthe Boe Danbjørg, at priserne i især nogle kommuner er en stor belastning for familiernes økonomi til Ugebrevet A4.
  - Der er stor forskel i prisen for familierne. Selvom vi ikke kan se, hvilken service der gemmer sig bag de enkelte priser, er der ingen tvivl om, at nogle kommuner er med til at lægge et stort økonomisk pres på forældrene, siger Dorthe Boe Danbjørg.
  Hun bakkes op af direktør i Bureau 2000 Niels Glavind, der står bag undersøgelsen.
  KommuneTakst for 0-2 årig + børnehavebarn, inkl. søskenderabatMånedlig indtjening for 0-2 årig + børnehavebarn, ikke topskatÅrlig indtjening for 0-2 årig + børnehavebarn, ikke topskat
      
      
            
            Fredericia3.8086.70480.448
            Vejle3.8716.58378.996
            Kolding3.6106.30075.600
            Hedensted3.5456.24174.892
            Fanø3.4105.90970.908
            Sønderborg3.3205.86570.380
            Tønder3.2645.75669.072
            Billund3.2175.63367.596
            Esbjerg3.1705.56166.732
            Horsens3.1655.54266.504
            Varde3.1605.53466.408
            Aabenraa3.0945.43765.244
            Vejen3.0985.43565.220
            Haderslev2.8385.07660.912
  Se hele Ugebrevet A4s undersøgelse her
  